ΔΕΛΤΙΟ ΤΥΠΟΥ

Άνοιξαν οι εγγραφές για το 4o “Santorini Experience”

Στις 5-7 Οκτωβρίου η Σαντορίνη «φοράει» τα γιορτινά της

και υποδέχεται δρομείς και κολυμβητές

Αθήνα, 3 Απριλίου 2018. Με το άνοιγμα των εγγραφών ξεκινάει το κορυφαίο και άκρως επιτυχημένο γεγονός αθλητικού τουρισμού στην Ελλάδα, “Santorini Experience”, το οποίο πραγματοποιείται για 4η συνεχόμενη χρονιά στο πανέμορφο νησί των Κυκλάδων, μεταξύ 5-7 Οκτωβρίου 2018.

Για πρώτη χρονιά το “Santorini Experience” θα προσφέρει το ειδικό τεχνικό μπλουζάκι της διοργάνωσης σε όλους τους συμμετέχοντες και παράλληλα θα παρέχει πολλά δώρα και εκπλήξεις από τους χορηγούς της διοργάνωσης.

Πιο συγκεκριμένα, τα πακέτα για τους συμμετέχοντες στο τρέξιμο περιλαμβάνουν (τσάντα, μπλούζα, μετάλλιο, νούμερο συμμετοχής και chip χρονομέτρησης), ενώ για την κολύμβηση (τσάντα, μπλούζα, σκουφάκι κολύμβησης, μετάλλιο, νούμερο συμμετοχής τατουάζ και chip χρονομέτρησης).

Το “Santorini Experience” προσφέρει για πρώτη φορά στους συμμετέχοντες τη δυνατότητα early bird τιμών στα πακέτα του. Το κόστος για εγγραφές early bird ανέρχεται στα 20€ ανά δραστηριότητα, εάν οι συμμετέχοντες κάνουν την εγγραφή τους έως τις 31/5/2018.

Όσοι αποφασίσουν να ταξιδέψουν στη Σαντορίνη για να διαγωνιστούν θα πρέπει να κινηθούν άμεσα ώστε να εκμεταλλευτούν την προσφορά, καθώς από την 1/6/2018 η τιμή εγγραφής θα διαμορφωθεί στα 30€ ανά δραστηριότητα. Οι εγγραφές ολοκληρώνονται την 31 Αυγούστου 2018. Κάντε την εγγραφή σας τώρα στο ακόλουθο link: https :// activemedia . travelotopos . com

Το φετινό Santorini Experience για πρώτη φορά συνεργάζεται με την Travelotopos Ltd στο κομμάτι των εγγραφών με τον πιο καινοτόμο πάροχο λύσεων λογισμικού στον τομέα του τουρισμού. Από την ίδρυσή της το 2014 μέχρι σήμερα, έχει αναπτύξει τέσσερα συστήματα κρατήσεων που καλύπτουν όλους τους τομείς του τουρισμού με μεγάλη επιτυχία και αποδοχή από τον τουριστικό κλάδο. Το 2016 στα Βραβεία Τουρισμού βραβεύτηκε ως «καλύτερη νέα λύση για τον τουρισμό».

Για τους λάτρεις του τρεξίματος το Σάββατο 6 Οκτωβρίου θα πραγματοποιηθούν οι 3 διαφορετικές διαδρομές, με «φόντο» τις μαγευτικές εικόνες από το ηφαίστειο με θέα την Καλντέρα, καθώς και τους οικισμούς Ημεροβίγλι, Φηροστεφάνι και Οία. Συγκεκριμένα η διαδρομή 5 χλμ., η οποία έχει ονομαστεί από πέρσι «Αριστείδης Αλαφούζος» και αφορά τρέξιμο και δυναμικό περπάτημα, αυτή των 10 χλμ. για πιο έμπειρους στις αποστάσεις καθώς και η απόσταση των 15 χλμ. για αυτούς που αγαπούν δύναμη, αντοχή, τεχνική και αδρεναλίνη. Όλες οι διαδρομές έχουν ως αφετηρία το εργοστάσιο αφαλάτωσης στην Οία, με σημεία χωμάτινης διαδρομής και τερματισμό πάλι στην Οία. Οι διαδρομές έχουν σχεδιαστεί από τον πρώην μαραθωνοδρόμο, κάτοχο της πανελλήνιας επίδοσης στην κλασική διαδρομή, προπονητή τρεξίματος και διευθυντή της All About Running, Νίκο Πολιά.

Η κολύμβηση ανοιχτής θάλασσας, όπως πάντα πραγματοποιείται την τελευταία ημέρα των αγώνων, Κυριακή 7 Οκτωβρίου και περιλαμβάνει έναν αγώνα 1,5 μιλίου (2,4 χλμ.). Οι συμμετέχοντες θα έχουν την ευκαιρία να κολυμπήσουν από το ηφαίστειο έως το παλιό λιμάνι των Φηρών. Η διοργάνωση θα φροντίσει τους ερασιτέχνες αθλητές με την προσθήκη του σωσιβίου ασφαλείας, υψηλών προδιαγραφών και ποιότητας, το οποίο δίνει ένα ακόμα κίνητρο στον συμμετέχοντα να επιλέξει το “Santorini Experience”. Η κολυμβητική διαδρομή θα διεξαχθεί, όπως και κάθε χρόνο, με απόλυτη ασφάλεια στα μαγευτικά νερά της Σαντορίνης (μέση θερμοκρασία νερού στους 20-22 βαθμούς Κελσίου), υπό την τεχνική διεύθυνση του Ομοσπονδιακού Τεχνικού, με Ολυμπιακές & Παγκόσμιες διακρίσεις στην κολύμβηση ανοιχτής θαλάσσης, Νίκου Γέμελου που έχει σχεδιάσει την μοναδική αυτή διαδρομή. Στην ασφάλεια του αγώνα θα συμβάλλουν για ακόμα μία χρονιά οι εξειδικευμένοι ναυαγοσώστες της Lifeguard Patrol που πέραν του προσωπικού, θα διαθέσει και αρκετά ναυαγοσωστικά σκάφη. Για τους κολυμβητές θα διαμορφωθούν διαφορετικές ηλικιακές κατηγορίες ανάλογα με τον τελικό αριθμό των συμμετεχόντων κολυμβητών, ενώ θα υπάρχει και ξεχωριστή κατηγοριοποίηση για όσους φορούν ολόσωμη φόρμα κολύμβησης (wetsuit κατηγορία).

Εκτός από την κολύμβηση και το τρέξιμο στο πρόγραμμα θα υπάρχουν δραστηριότητες για τα παιδιά όπως ο καθιερωμένος παιδικός αγώνας 1χλμ, αλλά και επίδειξη Tae Kwon Do, από τον δις αργυρό Ολυμπιονίκη, Αλέξανδρο Νικολαΐδη.

Στόχος και του φετινού “Santorini Experience” είναι να σπάσει το ρεκόρ συμμετοχών, καθώς στο περσινό έλαβαν μέρος αθλητές από 40 κράτη. Στο επόμενο διάστημα θα ανακοινωθούν περισσότερες πληροφορίες για τα προνομιακά πακέτα και την ευκολότερη πρόσβαση των συμμετεχόντων στο νησί της Σαντορίνης.

Η φετινή διοργάνωση έχει ενταχθεί στο Global Swim Series (GSS) [που αριθμεί περισσότερους από 131 κολυμβητικούς αγώνες]. Με τον τρόπο αυτό όλοι οι κολυμβητές που συμμετέχουν στο “Santorini Experience” αλλά και στους υπόλοιπους αγώνες του GSS θα έχουν μια παγκόσμια κατάταξη. Η αξιολόγησή τους θα υπολογίζεται ισότιμα από την συμμετοχή και την ταχύτητα των αθλητών στους αγώνες. Σε όσο περισσότερους αγώνες λαμβάνουν μέρος, τόσο πιο η υψηλή θα είναι και η κατάταξή τους. Αντίστοιχα, το “Santorini Experience” έχει ενταχθεί στην παγκόσμια κοινότητα του World ’ s Marathons [που αριθμεί περισσότερους από 3.968 αγώνες τρεξίματος παγκοσμίως].

Επίσημοι χορηγοί της διοργάνωσης θα είναι για ακόμα μία χρονιά οι εταιρείες Ford Motor Ελλάς, Alafouzos Sport και Athina Luxury Suites. Επίσημοι υποστηρικτές θα είναι το Φυσικό Μεταλλικό Νερό «Βίκος», η Ένωση Ξενοδόχων Σαντορίνης, το Meltemi Hotels & Resorts, η Aqua Vista Hotels και η Ένωση Λεμβούχων Σαντορίνης.

Το «Santorini Experience» αποτελεί συνδιοργάνωση του Δήμου Θήρας τoυ Δημοτικού Αθλητικού Πολιτιστικού Περιβαλλοντικού Οργανισμού Σαντορίνης (ΔΑΠΠΟΣ) και της Active Media Group. Περισσότερες πληροφορίες στο: www . santorini – experience . com

Επίσημοι χορηγοί: Ford Motor Ελλάς, Alafouzos Sport, Athina Luxury Suites

Επίσημοι υποστηρικτές: Φυσικό Μεταλλικό Νερό «Βίκος», Ένωση Ξενοδόχων Σαντορίνης, Meltemi Hotels & Resorts, Aqua Vista Hotels, Ένωση Λεμβούχων Σαντορίνης

Αρωγός: Lifeguard Patrol

Official Hashtag: #SantoriniExperience

Πληροφορίες για τους συντάκτες:

Press Office Contact:

Τηλ.: +30 210 9343020, fax: +30 210 9316505

e-mail: pr@activemedia.com.gr

Website: www.santorini-experience.com

Facebook Page: https://www.facebook.com/SantoriniExperience

Twitter Account: https://twitter.com/Sant_Experience

YouTube Channel: https://www.youtube.com/channel/UCGconq7q45TYim8qFg71XlA